CELEX: 31988D0496
Language: el
Date: 1988-09-09 00:00:00
Title: 88/496/ΕΟΚ: Απόφαση της Επιτροπής της 9ης Σεπτεμβρίου 1988 για τροποποίηση της απόφασης 88/176/ΕΟΚ για την έγκριση παρεκκλίσεων που προβλέπονται από την Ελλάδα, την Ιταλία και την Πορτογαλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά (Τα κείμενα στην ελληνική, πορτογαλική και ιταλική γλώσσα είναι τα μόνα αυθεντικά)

Avis juridique important

|

31988D0496

88/496/ΕΟΚ: Απόφαση της Επιτροπής της 9ης Σεπτεμβρίου 1988 για τροποποίηση της απόφασης 88/176/ΕΟΚ για την έγκριση παρεκκλίσεων που προβλέπονται από την Ελλάδα, την Ιταλία και την Πορτογαλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά (Τα κείμενα στην ελληνική, πορτογαλική και ιταλική γλώσσα είναι τα μόνα αυθεντικά)  

Επίσημη Εφημερίδα αριθ. L 266 της 27/09/1988 σ. 0039 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Σεπτεμβρίου 1988  για τροποποίηση της απόφασης 88/176/ΕΟΚ για την έγκριση παρεκκλίσεων που προβλέπονται από την Ελλάδα, την Ιταλία και την Πορτογαλία από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τους σπόρους γεωμήλων προς φύτευση καταγωγής Καναδά  (Τα κείμενα στην ελληνική, ιταλική και πορτογαλική γλώσσα είναι τα μόνα αυθεντικά)  (88/496/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 88/272/ΕΟΚ (2), και ιδίως το άρθρο 14 παράγραφος 2, το άρθρο 17 και το παράρτημα IV μέρος Α σημείο 24,  Εκτιμώντας:  ότι, βάσει της οδηγίας 77/93/ΕΟΚ, οι κόνδυλοι γεωμήλων που προέρχονται από την αμερικανική ήπειρο δεν είναι καταρχήν δυνατόν να εισάγονται στην Κοινότητα εκτός αν έχει αφαιρεθεί η βλαστική τους ικανότητα, λόγω του κινδύνου που δημιουργείται από την εισαγωγή μολυσματικών επιμήκων κονδύλων γεωμήλων και, εάν προέρχονται από χώρα στην οποία έχει γνωσθεί μόλυνση από την Corynebacterium sepedonicum, εφόσον στη χώρα καταγωγής έχουν τηρηθεί διατάξεις για την καταπολέμηση του εν λόγω επιβλαβούς οργανισμού·  ότι, εντούτοις, το άρθρο 14 παράγραφος 1 στοιχείο γ) σημείο 3 της οδηγίας 77/93/ΕΟΚ επιτρέπει στα κράτη μέλη να προβλέπουν παρεκκλίσεις από τον κανόνα που αφορά την αφαίρεση της βλαστικής ικανότητας, υπό τον όρο ότι δεν δημιουργείται κίνδυνος εξάπλωσης επιβλαβών οργανισμών· ότι οι εν λόγω παρεκκλίσεις υπόκεινται σε έγκριση, υπό ορισμένες προϋποθέσεις, σύμφωνα με το άρθρο 14 παράγραφος 2 της εν λόγω οδηγίας και πρέπει επίσης να συμφωνούν με τις προϋποθέσεις που καθορίζονται στο παράρτημα VI μέρος Α σημείο 24 αυτής·  ότι, με την απόφαση 88/176/ΕΟΚ (3), η Επιτροπή επέτρεψε, υπό ορισμένους όρους που εξασφαλίζουν την εφαρμογή των κατάλληλων φυτοϋγειονομικών μέτρων, να προβλέπονται από την Ελλάδα, την Ιταλία και την Πορτογαλία παρεκκλίσεις όσον αφορά τους σπόρους γεωμήλων προς φύτευση των ποικιλιών Kennebec και Sebago καταγωγής Καναδά·  ότι ένας από τους προαναφερόμενους όρους προβλέπει ότι τα γεώμηλα που παράγονται από εισαγόμενους σπόρους γεωμήλων προς φύτευση σύμφωνα με την εν λόγω απόφαση δεν θεωρούνται ως σπόροι γεωμήλων προς φύτευση·  ότι, οι δυσμενείς κλιματικές συνθήκες κατέστρεψαν το ελληνικό πρόγραμμα που εφαρμόστηκε στη Νάξο για την παραγωγή γεωμήλων της ποικιλίας Sebago· ότι, συνεπώς, πρόκειται να υπάρξει στην Ελλάδα έλλειψη σπόρων γεωμήλων προς φύτευση αυτής της ποικιλίας κατά τη δεύτερη περίοδο ανάπτυξης των γεωμήλων του 1988·  ότι η έλλειψη αυτή είναι δυνατόν να υπερκερασθεί εάν μέρος των σπόρων γεωμήλων προς φύτευση της ποικιλίας Sebago που εισάγονται στην Ελλάδα, σύμφωνα με την εν λόγω απόφαση, μπορεί να χρησιμοποιηθεί για περαιτέρω παραγωγή σπόρων γεωμήλων προς φύτευση που αναγνωρίζονται επισήμως ως σπόροι γεωμήλων προς φύτευση στο πλαίσιο των διατάξεων της οδηγίας 66/403/ΕΟΚ του Συμβουλίου (4), όπως τροποποιήθηκε τελευταία από την οδηγία 87/374/ΕΟΚ (5)·  ότι λόγω της μικρής ποσότητας των εν λόγω γεωμήλων φαίνεται ότι μπορεί να καθίσταται αποδεκτός ο κίνδυνος που ενδέχεται να προκύψει για την υγεία των φυτών, εφόσον λαμβάνονται ορισμένα εναλλακτικά μέτρα προστασίας·  ότι, ως εκ τούτου πρέπει να δοθεί άδεια στην Ελλάδα να παρεκκλίνει από τον εν λόγω όρο, με την προϋπόθεση ότι λαμβάνονται ορισμένα εναλλακτικά μέτρα προστασίας·  ότι η Μόνιμη Φυτοϋγειονομική Επιτροπή δεν διατύπωσε γνώμη μέσα στην προθεσμία που έχει ορισθεί·  ότι, ως εκ τούτου, η Επιτροπή υπέβαλε στο Συμβούλιο πρόταση σχετικά με τα μέτρα που πρέπει να ληφθούν·  ότι το Συμβούλιο δεν ενέκρινε μέτρα μέσα στις 15 ημέρες από την ημερομηνία κατά την οποία έχει επιληφθεί του θέματος, αλλά ούτε απέρριψε τα προτεινόμενα μέτρα με απλή πλειοψηφία,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 88/176/ΕΟΚ τροποποιείται ως εξής:  1. Στο άρθρο 1 προστίθεται η ακόλουθη παράγραφος 3:  «3. Κατά παρέκκλιση από τις διατάξεις που καθορίζονται στην παράγραφο 2 στοιχείο ζ) πρώτο μέρος και λόγω της ανάγκης να υπερκερασθεί απρόβλεπτη έλλειψη σπόρων γεωμήλων προς φύτευση της ποικιλίας Sebago που έχει προκληθεί από δυσμενείς κλιματικές συνθήκες, επιτρέπεται στην Ελλάδα να αναγνωρίζει ως σπόρους γεωμήλων προς φύτευση τους σπόρους γεωμήλων προς φύτευση που λαμβάνονται από γεώμηλα τα οποία παράγονται από σπόρους γεωμήλων προς φύτευση της εισαγόμενης ποικιλίας Sebago σύμφωνα με την παρούσα απόφαση, εφόσον τηρούνται τα ακόλουθα εναλλακτικά μέτρα προστασίας:  - η συνολική ποσότητα των σπόρων γεωμήλων προς φύτευση που χρησιμοποιείται για την παραγωγή επιπλέον σπόρων γεωμήλων προς φύτευση δεν υπερβαίνει τους 50 τόνους,  - οι σπόροι γεωμήλων προς φύτευση που ανήκουν σε διαφορετικές αρχικές παρτίδες φυτεύονται χωριστά,  - πριν από τη φύτευση λαμβάνονται επισήμως από κάθε παρτίδα δείγματα από τα οποία καθένα αντιπροσωπεύει περίπου 2 % των κονδύλων της παρτίδας,  - μετά τη συγκομιδή από την οποία αποτελείται καθεμία από τις προαναφερόμενες παρτίδες λαμβάνονται επισήμως δείγματα από τα οποία καθένα αντιπροσωπεύει το 1 % των κονδύλων της παρτίδας και ανέρχεται κατ' ανώτατο όριο σε 1 000 κονδύλους,  - οι παρτίδες φυλάσσονται χωριστά κατά τη διάρκεια όλων των εργασιών μέχρι την τελική αναγνώριση βάσει της οδηγίας 66/403/ΕΟΚ,  - τα δείγματα που λαμβάνονται σύμφωνα με την ανωτέρω τρίτη και τέταρτη περίπτωση εξετάζονται από επίσημα εργαστήρια έτσι ώστε να ανιχνεύεται κάθε εμφάνιση του Corynebacterium sepedonicum με την μέθοδο Angers IF,  - το επίσημο πιστοποιητικό για την αναγνώριση των σπόρων γεωμήλων προς φύτευση χορηγείται μόνον εφόσον διαπιστωθεί από τους ασχολούμενους με το πρόβλημα επιστήμονες ότι οι εξετάσεις που αναφέρονται στην παράγραφο 2 στοιχείο γ) δεν προκαλούν υποψίες ή δεν αποδεικνύουν την εμφάνιση του Corynebacterium sepedonicum,  - η επίσημη ετικέτα που συντάσσεται σύμφωνα με τις διατάξεις της οδηγίας 66/403/ΕΟΚ περιλαμβάνει την ακόλουθη πρόσθετη ένδειξη: «Παραγόμενη από σπόρους γεωμήλων προς φύτευση CDN»,  - η διανομή αυτών των σπόρων γεωμήλων προς φύτευση περιορίζεται στις εκμεταλλεύσεις που υπόκεινται σε επίσημο έλεγχο προκειμένου να διαπιστωθεί η εμφάνιση του Corynebacterium sepedonicum στην παραγωγή τους, επί πέντε έτη μετά τη διανομή,  - τα γεώμηλα που λαμβάνονται από αυτούς τους σπόρους γεωμήλων προς φύτευση δεν θεωρούνται ως σπόροι γεωμήλων προς φύτευση,  - όσον αφορά αυτούς τους σπόρους γεωμήλων προς φύτευση εφαρμόζονται οι διατάξεις της παραγράφου 2 στοιχείο η),  - η ποσότητα των σπόρων γεωμήλων προς φύτευση που φυτεύονται βάσει της παρούσας παρέκκλισης, η ποσότητα των σπόρων γεωμήλων προς φύτευση που θεωρούνται επισήμως ότι λαμβάνονται από αυτούς, τα αποτελέσματα του επίσημου ελέγχου, ο αριθμός των εκμεταλλεύσεων που χρησιμοποιούν αυτούς τους σπόρους γεωμήλων προς φύτευση, η γεωγραφική τους θέση και τα αποτελέσματα του προαναφερόμενου επίσημου ελέγχου ανακοινώνονται στην Επιτροπή.»  2. Στο άρθρο 3 πρώτη πρόταση οι όροι «παράγραφοι 1 και 2» παρεμβάλλονται μετά τους όρους «άρθρο 1».  Άρθρο 2  Η παρούσα απόφαση απευθύνεται στην Ελληνική Δημοκρατία, την Ιταλική Δημοκρατία και την Πορτογαλική Δημοκρατία.  Βρυξέλλες, 9 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 116 της 4. 5. 1988, σ. 19.  (3) ΕΕ αριθ. L 80 της 25. 3. 1988, σ. 48.  (4) ΕΕ αριθ. 125 της 11. 7. 1966, σ. 2320/66.  (5) ΕΕ αριθ. L 197 της 18. 7. 1987, σ. 36.